สังคมข่าวหุ้น
*...ดัชนีหุ้นไทยปิดตลาด 1,250.15 จุด เพิ่มขึ้น 7.16 จุด มูลค่าซื้อขาย 56,520 ล้านบาท รับแรงหนุนจากกลุ่มพลังงาน-ปิโตรเคมี หลังราคาน้ำมันปรับขึ้นพร้อมความคาดหวังมาตรการกระตุ้นเศรษฐกิจในประเทศเพิ่มเติมจากศบศ. ทำให้แนวโน้มวันนี้..ตลาดหุ้นไทยมีลุ้นขึ้นต่อตามกรอบแนวรับ 1,245 จุด แนวต้าน 1,260-1,270 จุด...
6 ต.ค. 2563

เล็กเซียวหงส์
*…ดัชนีหุ้นไทยปิดตลาด 1,250.15 จุด เพิ่มขึ้น 7.16 จุด มูลค่าซื้อขาย 56,520 ล้านบาท รับแรงหนุนจากกลุ่มพลังงาน-ปิโตรเคมี หลังราคาน้ำมันปรับขึ้นพร้อมความคาดหวังมาตรการกระตุ้นเศรษฐกิจในประเทศเพิ่มเติมจากศบศ. ทำให้แนวโน้มวันนี้..ตลาดหุ้นไทยมีลุ้นขึ้นต่อตามกรอบแนวรับ 1,245 จุด แนวต้าน 1,260-1,270 จุด…
*…TU ดูผิวเผินอาจไม่มีอะไร..แต่การจัดตั้งกิจการร่วมค้า “บริษัท ฟู้ด แอนด์ เบฟเวอเรจ ยูไนเต็ด จำกัด” ซ่อนนัยสำคัญไว้อย่างน่าสนใจยิ่งคือผนึกกำลังระหว่าง “กลุ่มไทยเบฟฯ” กับ “ไทยยูเนี่ยนกรุ๊ป” บุกตลาด “ผลิตภัณฑ์เสริมอาหาร-เครื่องดื่มบำรุงกำลัง” ยิ่งเห็นเบอร์หนึ่งไทยเบฟฯ “ฐาปน สิริวัฒนภักดี” กับเบอร์หนึ่งไทยยูเนี่ยนฯ “ธีรพงศ์ จันศิริ” นั่งเป็นบอร์ดอยู่ด้วย…โอ้ว..มายก๊อดดีลนี้ไม่ธรรมดาอย่างแน่นอน…
*…PTT อัดอั้นมานาน..ถือโอกาสขึ้นยกครัว PTT-PTTEP-PTTGC-TOP-IRPC แน่นอนปัจจัยราคาน้ำมันดิบเป็นส่วนหนึ่ง..แต่ด้วยราคาที่ทรงตัวต่ำช่วงที่ผ่านมา ทำให้พอมีแรงซื้อจากนักลงทุนสถาบันเข้ามา..จึงทำให้หุ้นครอบครัวนี้..มีชีวิตชีวาขึ้นมาทันที นั่นช่วยให้ดัชนีหุ้นไทยปรับตัวขึ้นตามไปด้วย…
*…CKP ได้รับสิทธิ์ทันที หลังเกณฑ์ชอร์ตเซลกลับมาใช้ปกติ ทำให้ราคาหุ้นปรับลงอย่างต่อเนื่องนับตั้งแต่ 1 ต.ค.ที่ผ่านมา เหตุผลที่อ้างอิงในการชอร์ตเซล มาจากแรงกังวล 2 ปัจจัย ปัจจัยแรกปริมาณน้ำฝนไม่ได้มากอย่างที่คิด ทำให้รายได้จากการจำหน่ายไฟฟ้าของเขื่อนต่าง ๆ ไม่น่าจะดีตามไปด้วย อีกปัจจัยคือความกังวลว่าด้วยปริมาณสำรองไฟฟ้าที่มีอยู่สูง อาจทำให้รัฐชะลอหรือลดการรับซื้อไฟฟ้าจากต่างประเทศ..แม้ว่าทั้ง 2 ปัจจัยยังไม่ชัดเจน แต่ราคาลงไปรอก่อนแล้ว จึงต้องมาดูกันละว่าสุดท้ายมันคือปัจจัยลบจริง ๆ หรือแค่เป็นข้ออ้างให้ชอร์ตเซลเท่านั้นเอง…
*…STGT ราคาวิ่งล่าฝันมาหลายวัน ทั้งสตอรี่ข่าว “แตกพาร์” เรื่องยังไม่ทันซา มาล่าสุดนักวิเคราะห์ออกมาให้ราคาสูงปรี๊ด 145 บาท พระเจ้าช่วยกล้วยตากราคาวิ่งนำพื้นฐานไปเป็นปีซะแล้วกระมัง..!! ไม่ปฏิเสธว่าพิษโควิด-19 ทำให้ยอดขายเติบโตอย่างมาก แต่ราคาวิ่งอย่างเร็วแบบนี้พึงต้องระวังด้วยเหมือนกัน..ยังจำได้ไหม จำได้หรือเปล่า ช่วงต้นเดือนส.ค.ที่ผ่านมา ทรงเดียวกันแต่พอแตะ 90 บาท เจอแรงถล่มขายออกมาทันที ไม่มากก็น้อยรอบนี้ “ลากไปเชือด” แน่นอน…
*…วันนี้จับตาว่า “ชิมช้อปใช้” และ “ช้อปช่วยชาติ” ทางศบศ.จะว่าอย่างไร เอาด้วยหรือไม่..ถ้าเอาด้วยหุ้นกลุ่มค้าปลีกคงดี๊ด๊ากันช่วงสั้น..แต่หาก Say no ไอ้ที่ไล่กันมาหลายวันมีหวังวงแตกได้เช่นกัน!!…
*…ตลาดหุ้นไทยช่วงนี้ผันผวนแบบไร้ทิศทาง..จึงต้องอาศัยจังหวะจะโคนกลยุทธ์เข้า-ออกเป็นสำคัญ จึงมีหนังสือจากเพื่อนพ้องในวงการ “จับจังหวะลงทุนหุ้น แบบไหนปัง แบบไหนพัง” ที่บรรจงลงมือเขียนโดย “ปิยมิตร ยอดเมือง” หนึ่งในนักสื่อสารมวลชนผู้คร่ำหวอดแวดวงตลาดเงินตลาดทุน 38 เรื่อง 240 หน้า..น่าสนใจทุกบท ถือเป็นหนังสืออีกเล่มที่นักลงทุนไม่ควรพลาดเลยทีเดียว..!!…
*…ปิดท้ายพบกับข่าวหุ้นเจาะตลาด เวลา 09.35-11.00 น. ดำเนินรายการโดย บูรพา สงวนวงศ์ และ สุภชัย ปกป้อง รับชมสด ๆ ผ่าน www.facebook.com/kaohoononline,www.facebook.com/tv.kaohoon และทาง FM 96 MHz…
*…พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดย อารียานันท์ สัทธรรมสกุล เวลา 09.10 น. ปิดท้ายด้วย Post Market Report โดย สุภชัย ปกป้อง และ อดุลย์ มุสิกะ ช่วงเวลา 17.30 น. การันตีทุกโจทย์เรื่องหุ้นหาคำตอบได้ที่ข่าวหุ้นธุรกิจเท่านั้น